AIŠKINAMASIS RAŠTAS

 Dėl būsto, esančio Molėtų r. sav., Suginčių sen., Verbiškių k., Liepų g. 4-2, pardavimo

 **1. Parengto tarybos sprendimo projekto tikslai ir uždaviniai**

Nuomininko R. A. šeima nuo 2009 m. lapkričio 2 d. nuomojo 76,48 kv. m ploto Savivaldybės būstą, esantį Molėtų r. sav., Suginčių sen., Verbiškių k., Liepų g. 4-2 (toliau – būstas). Būsto nuomos sutartis Nr. T4-62 buvo sudaryta su motina D. A. Tėvams išsiskyrus, būste liko gyventi R. A. ir 2018 m. balandžio 26 d. buvo sudaryta Savivaldybės būsto nuomos sutartis Nr. T4-333 su R. A. 2020 m. balandžio 21 d. Molėtų r. sav., Suginčių sen., Verbiškių k., Liepų g. 4 esančiame pastate buvo suformuoti atskiri turtiniai vienetai ir įregistruoti nekilnojamojo Turto registre. Buvo atlikti kadastriniai matavimai, keitėsi plotai. Dėl to 2020 m. gegužės 4 d. buvo sudarytas susitarimas Nr. T4-415 „Dėl 2018 m. balandžio 26 d. Savivaldybės būsto nuomos sutarties Nr. T4-333 pakeitimo“. 2020 m. sausio 20 d. nuomininkas R. A. raštu kreipėsi į Molėtų rajono savivaldybės administraciją dėl būsto pirkimo. UAB „STIVVF“ nuomojamą būstą su ūkiniais priklausiniais įvertino 7300 Eur. Išlaidas už turto vertinimą (157,30 Eur) nuomininkas turės sumokėti.

Būstas yra 1991 m. statybos mūriniame pastate. Dėl nuomininkų investicijų į nuomojamą būstą R. A. nesikreipė. Savivaldybės administracija siūlo parduoti būstą už 7457,30 Eur, iš jų 157,30 už turto vertinimą.

Parengto sprendimo projekto tikslas – parduoti Savivaldybei nuosavybės teise priklausantį būstą, nuomininkui R. A. už 7457,30 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

 Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – Savivaldybės administracija, pardavusi šį būstą, turės galimybę nupirkti socialinį būstą ir išnuomoti jį laukiantiems asmenims pagal sąrašus.

 **4. Priemonės sprendimui įgyvendinti**

Priimti teigiamą sprendimą

 **5. Lėšų poreikis ir jų šaltiniai prireikus skaičiavimai ir išlaidų sąmatos**

Nėra poreikio.

 **6.Vykdytojai, įvykdymo terminai**

Molėtų rajono savivaldybės administracija.